Diari Oficial de la Generalitat Valenciana


Sumari del DOGV 6230, del 22-03-2010 (2010/2724)

RESOLUCIÓ de 8 de març de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni marc entre la Generalitat, a través de la Conselleria de Solidaritat i Ciutadania, i la Fundació Pedro Cavadas de la Comunitat Valenciana, amb l'objecte d'establir les bases per al foment de la col·laboració mutua en l'àmbit de la cooperació al desenvolupament.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6230

Data del DOGV
:   22-03-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/2724


Data del document
:   08-03-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Conselleria Solidaritat i Ciutadania
    * fundació
    * ajuda al desenvolupament
    * ajuda sanitària

RESOLUCIÓ de 8 de març de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni marc entre la Generalitat, a través de la Conselleria de Solidaritat i Ciutadania, i la Fundació Pedro Cavadas de la Comunitat Valenciana, amb l'objecte d'establir les bases per al foment de la col·laboració mutua en l'àmbit de la cooperació al desenvolupament. [2010/2724]  
La Generalitat, a través de la Conselleria de Solidaritat i Ciutadania, i la Fundació Pedro Cavadas de la Comunitat Valenciana, han subscrit, després de la tramitació prèvia reglamentària, el 2 de març de 2010, un conveni marc amb l'objecte d'establir les bases per al foment de la col·laboració mútua en l'àmbit de la cooperació al desenrotllament.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat en el Registre de Convenis de la Generalitat amb el número 0386/2010, i que figura com a annex d'aquesta resolució.  
València, 8 de març de de 2010.- El director general del Secretariat del Consell: Ángel Mompó Romero.  
Conveni marc entre la Generalitat, a través de la Conselleria de Solidaritat i Ciutadania, i la Fundació Pedro Cavadas de la Comunitat Valenciana, amb l'objecte d'establir les bases per al foment de la col·laboració mútua en l'àmbit de la cooperació al desenrotllament.  
València, 2 de març de 2010  
Reunits  
D'una part, Rafael Blasco Castany, conseller de Solidaritat i Ciutadania, nomenat per Decret 20/2009, de 3 de novembre, del president de la Generalitat.  
I d'una altra, Pedro Carlos Cavadas Rodríguez en qualitat de president de la Fundació Pedro Cavadas de la Comunitat Valenciana.  
Ambdues parts, en la representació que ostenten reconeixen la capacitat legal suficient per a la subscripció d'aquest acord i, a l'efecte,   
Exposen  
I. La Llei 6/2007, de 9 de febrer, de la Generalitat, de la Cooperació al Desenvolupament de la Comunitat Valenciana, establix que l'activitat de la Generalitat i de les altres institucions, entitats i administracions públiques de la Comunitat Valenciana en matèria de cooperació al desenvolupament, inspirada en la Declaració i en els Objectius de Desenrotllament del Mil·lenni, acordats per l'Assemblea General de les Nacions Unides l'any 2000, com a marc de referència de totes les actuacions, estarà orientada a propiciar tant el desenrotllament integral de les persones, pobles i països empobrits, com la conscienciació i el compromís responsable de la societat valenciana en aquesta tasca urgent.  
II. D'acord amb el que disposa l'article 22.2 de l'esmentada Llei de Cooperació al Desenvolupament, el Consell pot finançar programes i projectes en l'àmbit de la cooperació al desenrotllament per mitjà de convenis de col·laboració amb les administracions, institucions i entitats nacionals, internacionals o d'altres països que considere adequades, sempre que les actuacions que s'han de dur a terme s'ajusten a les previsions del pla director i els plans anuals.   
III. El Pla director de la Cooperació al Desenvolupament de la Generalitat 2008-2011 establix la sanitat com una de les línies prioritàries d'actuació per a la millora de les capacitats per a satisfer les necessitats humanes bàsiques.  
Així mateix, en el mencionat pla, s'establix com un instrument de la cooperació valenciana l'Acció Humanitària, que es concep com el conjunt d'accions dirigides a reduir la vulnerabilitat, enfortir les capacitats i satisfer les necessitats humanitàries més urgents de les poblacions dels països afectats per desastres naturals o conflictes humans.   
IV. La Fundació Pedro Cavadas de la Comunitat Valenciana té com a objecte la realització de les activitats següents:  
Investigació i desenrotllament de la microcirurgia reconstructiva, per mitjà de l'estudi i intervencions amb caràcter científic, i també la promoció de projectes d'investigació, l'organització d'ensenyança especialitzada per mitjà de cursos, conferències, congressos, beques etc?, el manteniment de relacions amb institucions afins i totes les activitats que siguen necessàries per al millor funcionament dels objectius de l'entitat.  
Per raó del que s'ha exposat, les parts intervinents, reconeixent-se la capacitat i competència suficients per a intervindre en aquest acte, formalitzen el present document d'acord amb les següents   
Clàusules  
Primera. Objecte   
El present acord marc té com a objecte establir les bases per al foment de la col·laboració mútua en l'àmbit de la cooperació al desenvolupament, entre la Generalitat i la Fundació Pedro Cavadas de la Comunitat Valenciana   
Segona. Àrees prioritàries d'actuació   
Es consideren àrees prioritàries de col·laboració les següents:   
- Intervencions quirúrgiques a persones afectades, pertanyents a sectors desfavorits, que es realitzen en països empobrits, en els quals la Generalitat estiga finançant projectes de cooperació al desenrotllament, o que hagen patit lesions causades per desastres naturals o provocats per l'acció humana, en situacions d'emergència.  
- Realització de cursos, conferències, congressos, beques etc?, per a la formació de professionals sanitaris dels països empobrits en els quals la Generalitat estiga finançant projectes de cooperació al desenrotllament, o afectats per situacions d'emergència, derivats per desastres naturals o provocats per l'acció humana.  
Tercera. Desenrotllament   
El present conveni marc es desenrotllarà per mitjà de convenis singulars d'actuació, en el moment en què, la Fundació Cavades, comunique la intenció de realitzar alguna actuació sanitària en algun dels països mencionats en la clàusula anterior.  
Quarta . Comissió de seguiment de l'acord marc  
Les parts intervinents integraran una Comissió de seguiment del present acord, conformada per dos representants de la Fundació Pedro Cavadas i dos representants de la Generalitat, un dels quals assumirà la presidència de la comissió, i els objectius de la qual seran:  
Avaluar el compliment i donar seguiment als compromisos que s'assumisquen a través dels convenis singularitzats.  
Elaborar un informe de les activitats exercides en el marc del present acord.  
Aquesta comissió es reunirà amb la periodicitat que es requerisca, d'acord amb la naturalesa dels assumptes que s'han de tractar, i el seu funcionament es realitzarà basant-se en les regles que la pròpia Comissió emeta.  
Cinquena. Vigència i efectes  
Este acord gaudirà d'efectes des del moment de la seua firma, i tindrà una duració indefinida. Qualsevol de les parts podrà proposar la seua resolució, comunicant-ho a l'altra amb tres mesos d'antelació.   
Sisena. Legislació  
Les discrepàncies sorgides sobre la interpretació, desenrotllament o qualsevol altra relacionada amb el present conveni han de resoldre's d'acord amb la normativa aplicable.   
I perquè així conste, i en prova de la seua conformitat, firmen el present document en doble versió exemplar en el lloc i la data abans indicats.   
El conseller de Solidaritat i Ciutadania: Rafael Blasco Castany  
El president de la Fundació Pedro Cavadas de la Comunitat Valenciana: Pedro Cavadas Rodríguez